**Županijska lučka uprava Cres**

Sukladno članku 198. stavku 4. Zakona o javnoj nabavi (Narodne novine br. 120/2016), Naručitelj Županijska lučka uprava Cres, nakon objavljenog prethodnog savjetovanja sa zainteresiranim gospodarskim subjektima na Prijedlog Dokumentacije o nabavi: evidencijski broj: EV– M–17/18 – Rekonstrukcija i dogradnja zapadnog dijela luke Cres, objavljuje:

**IZVJEŠĆE O PRIMJEDBAMA I PRIJEDLOZIMA**

**GOSPODARSKIH SUBJEKATA**

Javni naručitelj Županijska lučka uprava Cres objavila je 20. rujna 2018. godine prethodno savjetovanje sa zainteresiranim gospodarskim subjektima s prijedlogom Dokumentacije o nabavi i troškovnicima sa opisom predmeta nabave, tehničkim specifikacijama, kriterijima za kvalitativni odabir gospodarskog subjekta, kriterijima za odabir ponude i posebnim uvjetima za izvršenje ugovora o javnoj nabavi radova u trajanju od 8 (osam) dana računajući od dana objave dokumentacije u EOJN RH i na internetskim stranicama [www.zlu-cres.hr](http://www.zlu-cres.hr) . Prethodno savjetovanje sa zainteresiranim gospodarskim subjektima trajalo je do 27. rujna 2018. godine.

Tijekom prethodnog savjetovanja sa zainteresiranim gospodarskim subjektima, svoje primjedbe i prijedloge su putem Elektroničkog oglasnika za javnu nabavu Republike Hrvatske, dostavili gospodarski subjekti kako slijedi:

1. Upit gospodarskog subjekta:

„Predlažemo Naručitelju da se rok izvođenja radova skrati na 12 (dvanaest) mjeseci od dana uvođenja u posao. U navedenom roku izvođenja radova ne računa se vrijeme kada se ne mogu izvoditi radovi, sukladno Odluci Grada Cres.“

Odgovor naručitelja:

Prihvaća se djelomično prijedlog gospodarskog subjekta, te se rok izvođenja radova skraćuje na 16 (šesnaest) mjeseci od dana uvođenja u posao. U navedenom roku izvođenja radova ne računa se vrijeme kada se ne mogu izvoditi radovi, sukladno Odluci Grada Cresa.

1. Upit gospodarskog subjekta:

„Predlažemo Naručitelju da razmotri i usvoji slijedeću dopunu DON;

4.2.1. Gospodarski subjekt mora dokazati da je njegov ukupni prihod za prethodne dvije dostupne financijske godine (2016. i 2017. godina) jednak ili veći od 25.910.220,80 kn bez PDV-a (u visini procijenjene vrijednosti nabave).

Dokument kojim gospodarski subjekt dokazuje ispunjavanje ovog kriterija za odabir je:

Račun dobiti i gubitka ili BON-1 (ili jednakovrijedni dokument izdan od bankarskih ili drugih financijskih institucija), odnosno odgovarajući financijski izvještaj, ako je njihovo objavljivanje propisano u državi sjedišta gospodarskog subjekta.

4.2.2. Gospodarski subjekt mora dokazati da njegov glavni račun nije bio u blokadi dulje od 7 (kalendarskih) dana u prethodnih šest (6) mjeseci.

U razdoblje koje obuhvaća prethodnih šest (6) mjeseci mora se obvezno uključiti dan objave Obavijesti o nadmetanju i Dokumentacije o nabavi u EOJN RH.

Dokument kojim gospodarski subjekt dokazuje ispunjavanje ovog kriterija za odabir je: Dokument izdan od bankarskih ili drugih financijskih institucija kojim se dokazuje solventnost gospodarskog subjekta na primjer SOL — 2 ili BON - 2, ili drugi dokument.

4.2.3. Osiguranje od rizika odgovornosti iz djelatnosti

Za potrebe dokazivanja ekonomske i financijske sposobnosti potrebne za izvršenje ugovora, gospodarski subjekt mora dokazati da posjeduje odnosno da će posjedovati odgovarajuću razinu osiguranja od rizika odgovornosti iz djelatnosti. On se obvezuje da će u roku od deset kalendarskih dana od dana potpisa ugovora predati naručitelju jamstvo za pokriće osiguranja odgovornosti iz djelatnosti u obliku važeće police osiguranja za odnosno gradilište, kao jamstvo za pokriće troškova otklanjanja šteta koje mogu nastati u svezi s obavljanjem predmetnih radova odnosno djelatnosti, s minimalno osiguranom svotom u visini od najmanje 2.000.000,00 HRK.“

Odgovor naručitelja:

Pod točkom 4.2.1., 4.2.2. i 4.2.3. Naručitelj ne prihvaća prijedlog gospodarskog subjekta iz razloga što je propisao uvjete tehničke i stručne sposobnosti koji su vezani uz predmet nabave koje smatra relevantnim.

Osim toga Naručitelj je točkom 7.4.4. Dokumentacije o nabavi propisao Jamstvo o osiguranju za pokriće odgovornosti iz djelatnosti.

1. Upit gospodarskog subjekta:

„Predlažemo Naručitelju da iz ove formulacije svakako izbaci (ispusti) riječ „BENOTTO“.

Odgovor naručitelja:

Prihvaća se prijedlog gospodarskog subjekta i briše se riječ „BENOTTO“.

1. Upit gospodarskog subjekta:

„Uz kriterij jamstvenog roka za otklanjanje nedostataka, predlažemo dodati i kriterij specifičnog iskustva, na način da ponuđena cijena čini 80% maksimalnog relativnog značaja, jamstveni rok 10% maksimalnog relativnog značaja, te specifično iskustvo 10% maksimalnog relativnog značaja.

Dakle, predlažemo kriterij za odabir ponude definirati prema sljedećim tablicama:

|  |  |  |
| --- | --- | --- |
| Kriterij | Maksimalni relativni značaj | Maksimalni broj bodova |
| 1.Cijena ponude | 80 % | 80 |
| 2.Jamstveni rok | 10 % | 10 |
| 3. Specifično iskustvo ponuditelja | 10 % | 10 |
| Maksimalni broj bodova | 100 % | 100 |

|  |  |  |
| --- | --- | --- |
| Red.br. | Trajanje jamstva u godinama | Bodovi |
| 1. | 10 godina za bitne (temeljne) zahtjeve za građevinu /2 godine za ostale radove | 0 |
| 2. | 11 godina za bitne (temeljne) zahtjeve za građevinu /2 godine za ostale radove | 2 |
| 3. | 12 godina za bitne (temeljne) zahtjeve za građevinu /3 godine za ostale radove | 4 |
| 4. | 13 godina za bitne (temeljne) zahtjeve za građevinu /3 godine za ostale radove | 6 |
| 5. | 14 godina za bitne (temeljne) zahtjeve za građevinu /4 godine za ostale radove | 8 |
| 6. | 15 godina i više za bitne (temeljne) zahtjeve za građevinu /5 godine za ostale radove | 10 |

|  |  |  |
| --- | --- | --- |
| Specifično iskustvo | Broj projekta | Bodovi |
| Broj projekata na kojima je ponuditelj u svojstvu glavnog izvođača radova ili kao član zajednice ponuditelja, izveo radove na izradi bušenih AB pilota na moru s tehnologijom izvođenja s plovnog objekta, dijametar bušenja u čvrstoj stijeni pod morem , minimalno 40 komada izvedenih AB pilota po jednom projektu, u okviru najmanje jednog (1) pojedinačnog ugovora, u godini u kojoj je započeo postupak javne nabave i tijekom pet (5) godina koje prethode toj godini. | 1 | 0 |
| 2 | 5 |
| 3 i više | 10 |

Odgovor naručitelja:

Ne prihvaća se prijedlog gospodarskog subjekta za izmjenu/dopunu kriterija za odabir ponude zato što je Naručitelj naveo kriterij cijena ponude (bez PDV-a) 80 bodova i

jamstveni rok za otklanjanje nedostataka 20 bodova koji je povezan s predmetom nabave.

1. Upit gospodarskog subjekta:

„ Da li se oplata zakrivljene dionice betonskog zida na dogradnji obale st.3.2. i st.3.4. može izvesti u pravolinijskim segmentima što višestruko smanjuje cijenu“

Odgovor naručitelja:

Da, moguće je izvesti u pravolinijskim segmentima oplatu zakrivljene dionice betonskog zida na dogradnji obale st.3.2. i st.3.4., ali u dogovoru s projektantom građevinskog dijela projekta s kojim će se usuglasiti pojedine dužine segmenata.

1. Upit gospodarskog subjekta:

„U stavci treba navesti količinu potrebne armature koja se ugrađuje u AB elemente“

Odgovor naručitelja:

Nije navedeno na koju se točno stavku misli ali za predmetni je zahvat izrađena izvedbena dokumentacija u kojoj je precizno navedena količina armature za sve AB elemente. Uvid u izvedbenu dokumentaciju moguće je izvršiti u sjedištu Naručitelja.

1. Upit gospodarskog subjekta:

„U dijelu troškovnika koji se odnosi na arhitekturu i krajobrazno uređenje treba navesti ime tvrtke, te ime projektanta i njegov broj telefona kako bi mu se ponuđač mogao obratiti“

Odgovor naručitelja:

Projektant arhitektonskog i krajobraznog uređenja je gđa. Tatjana Rakovac, dipl.ing.arh. iz tvrtke Urbanistički studio Rijeka d.o.o., Rijeka. Broj telefona je 051/374-007.

1. Upit gospodarskog subjekta:

„Predviđena cijena izgradnje uvelike je podcijenjena s obzirom da se objekt gradi na otoku, a ne na kopnu“

Odgovor naručitelja:

Procjena troškova izgradnje izrađena je na osnovu postignutih cijena na provedenim natječajima javne nabave na sličnim lokacijama, te za slične radove.

1. Upit gospodarskog subjekta:

„Predloženo vrijeme ovjere privremene/okončane situacije je predugačko, trebalo bi iznositi 10 dana“

Odgovor naručitelja:

Rokovi dostave privremene/okonačne situacije kao i rok njihovog plaćanja zadržavaju se kako su navedeni u Dokumentaciji o nabavi.

U Cresu, 2. listopada 2018. godine

Stručno povjerenstvo za javnu nabavu